Diari Oficial de la Generalitat Valenciana


Sumari del DOGV 3377, del 20-11-1998 (1998/9603)

RESOLUCIÓ de 12 de novembre de 1998, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es fa pública la convocatòria d'ajudes del pla d'estalvi i eficiència energètica 1998-1999 (DOGV nº 3.287, de 16 de juliol de 1998) per a l'exercici 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3377

Data del DOGV
:   20-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9603


Data del document
:   12-11-1998

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

RESOLUCIÓ de 12 de novembre de 1998, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es fa pública la convocatòria d'ajudes del pla d'estalvi i eficiència energètica 1998-1999 (DOGV nº 3.287, de 16 de juliol de 1998) per a l'exercici 1999. [1998/X9603]
  
De conformitat amb el que preveu l'article 3 de la Resolució de 19 de juny de 1998, del president de Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dins del marc del Pla d'Estalvi i Eficiència Energètica 1998-1999 (DOGV nº 3.287, de 16 de juliol de 1998), i en virtut de les facultats que em confereix la disposició final d'aquesta resolució, resolc:
  
Primer
  
El termini de presentació de sol·licituds començarà el dia següent de la publicació d'aquesta disposició en el Diari Oficial de la Generalitat Valenciana, amb les excepcions establertes en l'article cinqué d'aquesta resolució.
  
El termini de presentació de sol·licituds per aquesta convocatòria finalitzarà el 25 de febrer de 1999.
  
Segon
  
Las bases d'aquesta convocatòria seran les publicades per Resolució de 19 de juny de 1998, del president de l'Institut de la Petita i Mitjana Indústria de la Generalitat Valenciana (DOGV nº 3.287, de 16 de juliol de 1998).
  
Tercer
  
Una vegada concedides les ajudes per resolució del president de l'IMPIVA, els beneficiaris hauran d'acreditar la realització del projecte objecte de subvenció en la data límit de 30 de novembre de 1999 i en la forma definida en l'annex d'aquesta resolució.
  
Quart
  
D'acord amb les aportacions que efectue l'administració de l'Estat, es farà publicitat de les línies de crèdit i l'import global màxim destinat per a la concessió de les ajudes previstes en aquesta disposició.
  
Cinqué
  
S'admetran a tràmit les sol·licitud presentades amb posterioritat al 17 d'agost de 1998, i es consideraran únicament les despeses i inversions produïdes a partir d'aquesta data.
  
També podran ser considerades les sol·licituds presentades a la convocatòria de la Iniciativa PIME de l'exercici anterior en les quals no va recaure resolució de concessió d'ajuda per falta de disponibilitat pressupostària.
  
Sisé
  
Les ajudes previstes en aquesta resolució estan finançades per la Unió Europea a través del Fons Europeu de Desenvolupament Regional (FEDER) i pel Ministeri d'Indústria i Energia.
  
València, 12 de novembre de 1998.- El director general de l'IMPIVA: Carlos García Sandoval.
  
Annex I
  
Documentació a presentar una vegada comunicada
  
 la concessió de l'ajuda
  
1. Sol·licitud de pagament segons model.
  
2. Informe final del projecte ?o informe d'avanç del projecte, en el cas de projectes plurianuals- i resultats obtinguts.
  
3. Relació de despeses i inversions segons model.
  
4. Liquidació segons model.
  
5. Justificació.
  
S'aportaran originals i còpies per a compulsar i segellar en l'IMPIVA.
  
5.1. Si el beneficiari és una empresa, particular o professional:
  
El beneficiari haurà d'aportar documentació acreditativa de l'execució del projecte.
  
En qualsevol cas, únicament s'abonarà la totalitat de la subvenció si el cost incentivable del projecte ha sigut justificat íntegrament; en els altres casos solament s'abonarà la part de la subvenció proporcional als justificants de despesa o inversió aportats.
  
La justificació del pagament del cost incentivable del projecte, indicat en la notificació, es farà pels mitjans indicats a continuació, es tindrà en compte que la sol·licitud de pagament sols podrà ser atesa quan el beneficiari haja fet efectiu el pagament de almenys el 30% d'aquest cost:
  
a. Si es paga al comptat, es presentarà factura definitiva i rebut del pagament d'aquesta. Si el rebut i la factura definitiva s'emeten en el mateix document, apareixerà el HE REBUT amb la firma llegible o indicada la persona que firma, i segell del proveïdor. Per a la liquidació de l'ajuda es tindrà en consideració la data de la factura definitiva..
  
b. Si es paga mitjançant contracte de leasing (en aquest cas haurà de ser amb opció de compra), aquest contracte haurà d'estar intervingut per fedatari públic. El beneficiari haurà de presentar el contracte de leasing o còpia d'aquest certificada per l'entitat financera, i còpia legitima de les factures que estiguen en el seu poder, corresponent als productes adquirits, per què puga verificar-se que el finançament correspon efectivament a aquests productes. Per a la liquidació de l'ajuda es tindrà en consideració la data del contracte de leasing.
  
c. Si es realitza una importació i es garanteix mitjançant carta de crèdit irrevocable, s'aportarà còpia de la carta de crèdit i la factura definitiva. Per a la liquidació de l'ajuda es tindrà en consideració la data de la factura definitiva.
  
d. Efectes o pagaments ajornats:
  
Si es paga mitjançant efectes ajornats (lletres o rebuts), s'aportarà factura definitiva i efectes vençuts i pagats.
  
Els ajornaments encara no vençuts podran acceptar-se quan s'aporte la factura adjunta a una carta del proveïdor que indique que disposa d'efecte (assenyalarà el seu import) per a fer efectiu el pagament d'aquesta factura i que els efectes estan acceptats o avalats per banc.
  
e. En aquells casos on existesca un contracte privat i els pagaments es realitzen ajornats, s'aportarà: el contracte, on constaran els terminis estipulats i la forma de pagament; la factura definitiva(total o parcial) i els rebuts dels pagaments ja efectuats. Per a la liquidació de l'ajuda es considerarà la data de la factura definitiva (total o parcial).
  
f. Qualsevol altre cas, serà analitzat singularment, tenint en compte que no es considerarà acreditat el pagament sols amb el fet de presentar extracte de compte bancari, justificant de transferència, etc., tret que acrediten suficientment el destinatari del pagament (que haurà de coincidir amb la persona o empresa que va emetre la factura).
  
g. En el cas de pagaments en moneda estrangera s'exigeix document bancari o duaner que acredite el contravalor en pessetes en la data de l'operació.
  
5.2. Si el beneficiari és una entitat sense finalitat de lucre:
  
El beneficiari haurà d'aportar documentació acreditativa de l'execució del projecte.
  
L'acreditació podrà realitzar-se mitjançant presentació de factures, o bé quan el beneficiari tinga la naturalesa d'entitat pública mitjançant certificat expedit per l'interventor o organisme competent, on conste les quantitats aplicades a l'objecte de la subvenció amb detall específic dels diferents conceptes subvencionats, unitats i imports parcials.
  
6. Codi Compte Client (CCC): fotocòpia d'un extracte o document bancari o aparega aquest codi i el titular coincidesca amb el beneficiari de la subvenció.
  
7. Obligacions Tributàries i amb la Seguretat Social: De conformitat amb l'Ordre de 30 de maig de 1996, de la Conselleria d'Economia i Hisenda (DOGV nº 2.775, de 21 de juny de 1996), haurà de presentar-se certificats d'estar al corrent en les obligacions tributàries amb la Hisenda Pública Valenciana i amb la Hisenda estatal, i certificat expedit per la Tresoreria de la Seguretat Social d'estar al corrent en les obligacions amb aquest organisme, referits als dotze mesos anteriors a la data de la Resolució del President de l'IMPIVA per la qual es concedeix l'ajuda.
  
Les entitats sense fi de lucre presentaran certificat de no subjecció o exempció, si escau, pels conceptes abans relacionats, adjunt amb el model 036 o 037 (alta en cens).
  
En el cas de societats civils, comunitats de béns, comunitats de propietaris o agrupacions d'interés econòmic, es requereix certificació de cadascun dels membres que integren la societat o agrupació.
  
8. Actualització de la documentació presentada en les fases anteriors que ho requeresquen.
  
Nota: els models als quals fa referència els punts 1,3 i 4 seran facilitats per l'IMPIVA.